**Husorden**

**i**

**Andelsboligbebyggelsen**

**Poppelhøj I**

**Generalforsamling**

**2022**

**Musik**

Ved brug af radio, fjernsyn, musikinstrumenter bør der tages hensyn til naboer / omgivelser.

**Støjende arbejder**

Støjende arbejder (brug af slagboremaskine, plæneklipper m.v.) må kun finde sted mandag – fredag mellem kl. 08.00 og kl. 19.00. Lørdage mellem kl. 09.00 og kl. 18.00 og søn-/helligdage mellem kl. 10.00 og kl. 14.00.

**Husdyr**

Hver andelshaver (andelsbolig) må kun erhverve sig 1 stk. husdyr (hund eller kat).

Husdyr må ikke være til gene for beboerne og boligområdet, hvorfor hunde skal føres i snor. Ligeledes skal støjende hunde holdes indendørs, så unødig gøen undgås.

Efterladenskaber på de fælles boligarealer skal naturligvis straks fjernes.

**Det er ikke tilladt, at sætte mad ud til katte, idet ræve, rotter og andre skadedyr kan tiltrækkes heraf.**

**Vedligeholdelse**

Vedligeholdelsen af foreningens ejendom sker på grundlag af foreningens vedtægter og bestyrelsens tiltag.

Ydre bøgehæksbeplantning må ikke udskiftes med anden beplantning, hegn, plankeværk eller låge.

Interne hække kan efter aftale med nabo og bestyrelse udskiftes/suppleres med hegn og plankeværk med max. højde på 180 cm. Bestyrelsen skal godkende forandringen, inden arbejdet påbegyndes.(paragraf 10 Forandringer)

Endvidere følgende: Beboere i Poppelhøj Nr. 42 – 46 og 50 klipper hæk ved egen gangsti ind mod sig selv. Højden bestemmes af naboerne, dog max 180 cm.

For alle huse er gældende, at hække klippes på top og yderside senest 15. juli.

Lugning af hække, egen carport og egen parkeringsplads, påhviler den enkelte andelshaver.

Alle andelshavere bør være behjælpelige med at holde fællesarealerne.

**Vintervedligeholdelse**

Ved snefald og / eller glatføre skal andelshaverne renholde hele stiarealet ud for egen bolig. Ligesom der skal sikres adgang til boligvejen ved snerydning/grusning.

**Storskrald**

**Haveaffald er ikke storskrald.**

Storskrald afhentes den 3. torsdag i hver måned og må tidligst udsættes på det af bestyrelsen fastsatte opsamlingssted, ud for sorteringsskiltene kl.14.00 dagen før.

**Parkering**

**Andelshavere:**

Parkering af personbiler, motorcykler og knallerter skal primært ske i egen carport, og sekundært på de etablerede gæste p-pladser. Dette gælder også ved bil nr. 2. Trailere må ikke parkeres på gæste p-pladserne. Motorcykler og trailere kan også parkeres på ens egen område, f.eks. for- eller baghave. Campingvogne og erhvervsbiler på over 3.500 kg. skal parkeres på gæste p- pladserne, dog ikke mellem kl. 19.00 og kl. 07.00. Cykler må ikke spærre gangarealerne til de enkelte boliger. Motorkøretøjer, der ikke er indregistreret, både m.m., må ikke stilles på foreningens område.

**Gæster:**

Gæsteparkering for personbiler, motorcykler og knallerter skal ske på de etablerede gæste p-pladser.

**Klager**

En klage skal fremsættes skriftligt til bestyrelsen. Eventuelle påbud skal efterkommes.

Gentagelsestilfælde kan medføre økonomiske restriktioner.

**Fælleshus**

Der henvises til vedlagte bilag ”**Retningslinjer i forbindelse med leje af fælleshus”.**

**Husorden**

Generalforsamlingen kan ved simpelt flertal vedtage ændringer til denne husorden.

Andelsboligforeningens medlemmer er pligtige til at efterkomme husordenens regler.